Ziua de 15 iunie 2017 va rămâne în istorie ca ziua în care UE a renunțat la roaming. Vorbim despre o victorie însemnată pentru consumatorii europeni, dar și pentru Uniunea Europenă în general. Începând de astăzi europenii nu vor mai avea costuri suplimentare la telefonie și internet mobil atunci când călătoresc în Uniunea Europeană.

Iată câteva lucruri importante pe care trebuie să le știi:

Toate apelurile primite vor fi gratuite atunci când te vei afla într-o altă țară UE (plus Norvegia, Islanda și Liechtenstein)

atunci când te vei afla într-o altă țară UE (plus Norvegia, Islanda și Liechtenstein) Apelurile efectuate și SMS-urile trimise în roaming se vor scădea din minutele / SMS-urile naționale incluse după care se vor aplica tarifele din România

Internetul mobil consumat în roaming se va scădea din datele mobile incluse după care se vor aplica tarifele din România

după care se vor aplica tarifele din România Pentru a putea beneficia de gratuitate în roaming, utilizatorii trebuie să aibă opțiunea de roaming activă atunci când călătoresc în afara României

atunci când călătoresc în afara României Eliminarea tarifelor nu se aplică țărilor europene din afara UE (de exemplu Republica Moldova) deși reprezentanții UE și-au anunțat intenția de a implementa aceeași măsură și în țările din parteneriatul estic până în 2020

Pentru a preveni abuzurile, de exemplu utilizarea permanentă în UE a serviciilor de telefonie dintr-o altă țară, fiecare operator își va stabili o politică de utilizare rezonabilă cu niște limite. În cazul în care aceste limite vor fi depășite, operatorii vor aplica anumite suprataxe ce nu pot depăși un anumit plafon (de exemplu 0,03 euro / minut de apel efectuat, 7.7 euro / GB date mobile).

Nu știu cum voi, dar eu abia aștept să călătoresc în Europa și să nu-mi mai fac griji legate de traficul de date mobile, să pot folosi Google maps, să pot posta fotografii și video pe internet direct din locurile pe care le vizitez fără să plătesc o avere.